ai4bharat/Pralekha huggingface dataset:
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
କ୍ଷୁଦ୍ର ଉଦ୍ୟୋଗଗୁଡ଼ିକୁ ସହାୟତା ଲାଗି ନୂଆ ଆର୍ଥିକ ଋଣ ଲଗାଣ ସଂସ୍ଥାଗୁଡ଼ିକର ସନ୍ଧାନ କରୁଛନ୍ତି ସରକାର : ନିତିନ ଗଡ଼କରୀ
କ୍ଷୁଦ୍ର ଉଦ୍ୟୋଗଗୁଡ଼ିକୁ ଆର୍ଥିକ ସହାୟତା ଯୋଗାଇ ଦେବା ଲାଗି ନୂଆ ଆର୍ଥିକ ଋଣ ଲଗାଣ ସଂସ୍ଥାନଗୁଡ଼ିକୁ ସନ୍ଧାନରେ କେନ୍ଦ୍ର ସରକାର ରହିଥିବା ସୂଚନା ଦେଇଛନ୍ତି କେନ୍ଦ୍ର ଏମଏସଏମଇ ଓ ସଡ଼କ ପରିବହନ ଓ ରାଜପଥ ମନ୍ତ୍ରୀ ଶ୍ରୀ ନିତିନ ଗଡ଼କରୀ। ଶ୍ରୀ ଗଡ଼କରୀ କହିଥିଲେ ଯେ ସରକାର ଏନବିଏଫସିଗୁଡ଼ିକୁ ସୁଦୃଢ଼ କରିବା ଦିଗରେ କାର୍ଯ୍ୟ କରୁଛନ୍ତି ଯାହାକି ଆଗାମୀ ଦିନରେ କ୍ଷୁଦ୍ର ବ୍ୟବସାୟଗୁଡ଼ିକୁ ସହଜ ଋଣ ପ୍ରଦାନରେ ସହାୟକ ହୋଇପାରିବ।
ସେ ଆଜି ଭିଡିଓ କନଫରେନ୍ସିଂ ଜରିଆରେ ଏମଏସଏମଇଗୁଡ଼ିକ ଉପରେ କୋଭିଡ-19ର ପ୍ରଭାବ ଏବଂ ଏହି ଆହ୍ଵାନ ମୁକାବିଲା ପାଇଁ ନିଆଯାଇଥିବା ପଦକ୍ଷେପ ସଂକ୍ରାନ୍ତରେ କାଲକାଟା ଚାମ୍ବର ଅଫ କମର୍ସର ସଦସ୍ୟମାନଙ୍କ ସହିତ ଆଲୋଚନା କରିଥିଲେ।
ସଦସ୍ୟମାନଙ୍କୁ ଉଦବୋଧନ ଦେଇ ଶ୍ରୀ ଗଡ଼କରୀ କହିଥିଲେ ଯେ କୋଭିଡ-19 ମହାମାରୀ ଏବଂ ଏଥିଯୋଗୁ ଦେଖାଦେଇଥିବା ଆର୍ଥିକ ଅସ୍ଥିରତା ବିରୋଧରେ ମୁକାବିଲା କରିବା ଲାଗି ଏହା ହେଉଛି ସମୟ। ସେ ସମସ୍ତ ଅଂଶୀଦାରମାନଙ୍କୁ ମିଳିମିଶି କାର୍ଯ୍ୟ କରିବା ନିମନ୍ତେ ଅନୁରୋଧ କରିବା ସହିତ ଏହି ସଙ୍କଟପୂର୍ଣ୍ଣ ସମୟରେ ସକାରାତ୍ମକ ଆଭିମୁଖ୍ୟ ଗ୍ରହଣ କରିବା ନିମନ୍ତେ ଅନୁରୋଧ କରିଥିଲେ।
ବ୍ୟକ୍ତିଗତ ଜୀବନ ଏବଂ କାର୍ଯ୍ୟସ୍ଥଳୀରେ ମାସ୍କ, ସାନିଟାଇଜର ଭଳି ବ୍ୟକ୍ତିଗତ ସୁରକ୍ଷା ଉପକରଣ ବ୍ୟତୀତ ସାମାଜିକ ଦୂରତା ରକ୍ଷା ଉପରେ ମଧ୍ୟ ମନ୍ତ୍ରୀ ଗୁରୁତ୍ବାରୋପ କରିଥିଲେ।
ସେ ସ୍ଵତନ୍ତ୍ର ଅର୍ଥନୈତିକ ପ୍ୟାକେଜ : ଆତ୍ମନିର୍ଭର ଭାରତ ଅଭିଯାନ ସମ୍ପର୍କରେ ପ୍ରତିନିଧିମାନଙ୍କୁ ଅବଗତ କରାଇଥିଲେ। ଏହି ପ୍ୟାକେଜରେ ଏମଏସଏମଇ ପାଇଁ ବନ୍ଧକମୁକ୍ତ ଋଣ, ସଙ୍କଟ ପାଣ୍ଠି ଆଦି ଘୋଷଣା ବିଷୟରେ ବିଶେଷ ଭାବେ କହିଥିଲେ। ସାମ୍ପ୍ରତିକ ଆର୍ଥିକ ଆହ୍ଵାନକୁ ମୁକାବିଲା କରିବା ନିମନ୍ତେ ଏ ସମସ୍ତ ପ୍ୟାକେଜ ଏମଏସଏମଇଗୁଡ଼ିକୁ ସହାୟକ ହୋଇପାରିବ।
ମନ୍ତ୍ରୀ ସେମାନଙ୍କୁ ସୂଚନା ଦେଇଥିଲେ ଯେ ମାର୍ଚ୍ଚ 2020 ସୁଦ୍ଧା 6 ଲକ୍ଷ ଏମଏସଏମଇର ପୁନର୍ଗଠନ ହୋଇସାରିଛି ଏବଂ ଡିସେମ୍ବର 2020 ସୁଦ୍ଧା 25 ଲକ୍ଷ ଅତିରିକ୍ତ ଏମଏସଏମଇକୁ ଏଥିରେ କଭର କରିବା ଲାଗି ମନ୍ତ୍ରଣାଳୟ ଲକ୍ଷ୍ୟ ରଖିଛି। ସେ କହିଥିଲେ ବର୍ତ୍ତମାନ, ରପ୍ତାନିରେ ଏମଏସଏମଇଗୁଡ଼ିକର ଯୋଗଦାନ 48% ଥିବା ବେଳେ ଏହା 60% ପର୍ଯ୍ୟନ୍ତ ବୃଦ୍ଧି ପାଇପାରିବ। ବର୍ତ୍ତମାନ ଏମଏସଏମଇ ଜରିଆରେ 11 କୋଟି ଚାକିରି ସୃଷ୍ଟି ହୋଇଥିବା ବେଳେ ଏଥିରେ ଆହୁରି 5 କୋଟି ଚାକିରି ବୃଦ୍ଧି ପାଇବ।
ରପ୍ତାନି ବୃଦ୍ଧି ଉପରେ ସ୍ଵତନ୍ତ୍ର ଦୃଷ୍ଟି ଦେବା ବର୍ତ୍ତମାନ ସମୟର ଆବଶ୍ୟକତା ବୋଲି କେନ୍ଦ୍ରମନ୍ତ୍ରୀ କହିଥିଲେ। ଉତ୍ପାଦନ ଏବଂ ଲଜିଷ୍ଟିକ୍ସ ଖର୍ଚ୍ଚ ହ୍ରାସ କରି ଆର୍ଥିକ ଦୃଷ୍ଟିରୁ ମିତବ୍ୟୟୀ ହେବାର ଆବଶ୍ୟକତା ରହିଛି ବୋଲି ମଧ ସେ କହିଥିଲେ।
ସେହିପରି ବିଳମ୍ବିତ ପଇଠ ଆବଶ୍ୟକତା ଜାରି କରିବା ପ୍ରତି ଅତିରିକ୍ତ ଗୁରୁତ୍ବ ଦେଇ ଏମଏସଏମଇଗୁଡ଼ିକୁ ସମୟୋପଯୋଗୀ ପରିଶୋଧ ପ୍ରଦାନ କରିବା, ଏମଏସଏମଇଗୁଡ଼ିକୁ ସହାୟତା କରିବା ଲାଗି 4 ପ୍ରତିଶତ ସୁଧଛାଡ଼, ସେମାନଙ୍କୁ ଅଚଳ ପରିସମ୍ପତ୍ତି ରେ ପରିଣତ ହେବାରୁ ରକ୍ଷା କରିବା, ବ୍ୟାଙ୍କଗୁଡ଼ିକ ପ୍ରସ୍ତାବିତ ପଦକ୍ଷେପ କିଭଳି ସଠିକ ଢଙ୍ଗରେ କାର୍ଯ୍ୟକାରୀ କରିବେ ସେ ସଂକ୍ରାନ୍ତରେ କେତେକ ପ୍ରଶ୍ନ ଏବଂ ପରାମର୍ଶ ଦିଆଯାଇଥିଲା।
ଶ୍ରୀ ଗଡ଼କରୀ ପ୍ରତିନିଧିମାନଙ୍କ ପ୍ରଶ୍ନର ଉତ୍ତର ଦେବା ସହିତ ସରକାରଙ୍କ ଠାରୁ ସେମାନଙ୍କୁ ସମସ୍ତ ପ୍ରକାର ସହାୟତା ନିମନ୍ତେ ପ୍ରତିଶ୍ରୁତି ଦେଇଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ଫିଲିପାଇନ୍ସ ରାଷ୍ଟ୍ରପତିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫିଲିପାଇନ୍ସ ରାଷ୍ଟ୍ରପତି ମହାମହିମ ରୋଡ୍ରିଗୋ ଦୁତେର୍ତେଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି ଏବଂ କୋଭିଡ-19 ମହାମାରୀ ଆହ୍ୱାନର ମୁକାବିଲା ନେଇ ଦୁଇ ଦେଶ ଗ୍ରହଣ କରୁଥିବା ପଦକ୍ଷେପ ଉପରେ ଆଲୋଚନା କରିଛନ୍ତି ।
ଜାରି ରହିଥିବା ସ୍ୱାସ୍ଥ୍ୟ ସଙ୍କଟ ସମୟରେ ନିଜ ଦେଶରେ ନାଗରିକଙ୍କ କଲ୍ୟାଣ ସୁନିଶ୍ଚିତ କରିବା ଏବଂ ସେମାନଙ୍କ ପ୍ରତ୍ୟାବର୍ତ୍ତନ ନେଇ ଉଭୟ ନେତା କୃତଜ୍ଞତା ଜଣାଇଥିଲେ । ଫିଲିପାଇନ୍ସକୁ ଅତ୍ୟାବଶ୍ୟକ ଫାର୍ମାସ୍ୟୁଟିକାଲ ଉତ୍ପାଦ ଯୋଗାଣ ଲାଗି ଭାରତ ନେଇଥିବା ପଦକ୍ଷେପକୁ ଫିଲିପାଇନ୍ସ ରାଷ୍ଟ୍ରପତି ପ୍ରଶଂସା କରିଥିଲେ ।
ମହାମାରୀ ବିରୋଧୀ ଲଢେଇରେ ଫିଲିପାଇନ୍ସକୁ ଭାରତର ସହଯୋଗ ନେଇ ରାଷ୍ଟ୍ରପତି ଦୁତେର୍ତେଙ୍କୁ ପ୍ରଧାନମନ୍ତ୍ରୀ ନିଶ୍ଚିତ କରାଇଥିଲେ ଏବଂ ଏହା ଉପରେ ଗୁରୁତ୍ୱାରୋପ କରି କହିଥିଲେ ଯେ, ସୁଲଭ ଔଷଧ ଦ୍ରବ୍ୟ ଉତ୍ପାଦନ ପାଇଁ ଭାରତର ସୁ-ପ୍ରତିଷ୍ଠିତ କ୍ଷମତା ସହିତ ସମ୍ଭାବ୍ୟ ଟୀକା ମିଳିବା ପରେ ସମଗ୍ର ମାନବିକତାର ଲାଭ ପାଇଁ ଏହାକୁ ନିୟୋଜିତ କରାଯିବ ।
ପ୍ରତିରକ୍ଷା ସହଯୋଗ ସହ ଦ୍ୱିପାକ୍ଷିକ ସମ୍ପର୍କର ସମସ୍ତ ଦିଗରେ ନିକଟ ବର୍ଷଗୁଡିକରେ ହୋଇଥିବା ଅଗ୍ରଗତି ନେଇ ନେତାମାନେ ସେମାନଙ୍କର ସନ୍ତୁଷ୍ଟତା ପ୍ରକାଶ କରିଥିଲେ । ପ୍ରଧାନମନ୍ତ୍ରୀ ଜୋର ଦେଇ କହିଥିଲେ ଯେ, ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ରରେ ଫିଲିପାଇନ୍ସକୁ ଭାରତ ଏକ ଗୁରୁତ୍ୱପୂର୍ଣ୍ଣ ଅଂଶୀଦାର ଭାବରେ ଦେଖୁଛି ।
ଫିଲିପାଇନ୍ସର ଆଗାମୀ ଜାତୀୟ ଦିବସ ପାଇଁ ପ୍ରଧାନମନ୍ତ୍ରୀ ମହାମହିମ ରାଷ୍ଟ୍ରପତି ଦୁତେର୍ତେ ଏବଂ ଫିଲିପାଇନ୍ସର ନାଗରିକଙ୍କୁ ଶୁଭେଚ୍ଛା ଜଣାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ କି ବାତ ସମ୍ପର୍କରେ ଅଞ୍ଜୁ ବବି ଜର୍ଜଙ୍କ ପ୍ରବନ୍ଧ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ଆଥଲେଟିକ ମହାସଂଘର ଉପସଭାପତି ସୁଶ୍ରୀ ଅଞ୍ଜୁ ବବି ଜର୍ଜଙ୍କ ଏକ ପ୍ରବନ୍ଧ ଶେୟାର କରିଛନ୍ତି । ଏହି ପ୍ରବନ୍ଧରେ ମନ କି ବାତ ଦେଶର କ୍ରୀଡା ସଫଳତାକୁ ଗୌରବାନ୍ୱିତ କରିବାର ଏକ ପ୍ଲାଟଫର୍ମ ଭାବେ ବିକଶିତ ହୋଇଥିବା ସମ୍ପର୍କରେ ଲେଖାଯାଇଛି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତୀୟ ଆଥଲେଟିକ ମହାସଂଘର ଉପସଭାପତି @anjubobbygeorg1 ଲେଖିଛନ୍ତି କିପରି #MannKiBaat ଏପରି ଏକ ପ୍ଲାଟଫର୍ମ ପାଲଟି ଯାଇଛି, ଯେଉଁଠି ଦେଶର କ୍ରୀଡା ସଫଳତାକୁ ଲୋକଲୋଚନକୁ ଅଣାଯାଇଛି ।”
SR
(
ରସାୟନ ଓ ସାର ମନ୍ତ୍ରଣାଳୟ
ରାମଗୁଣ୍ଡମ ସାର ଓ ରସାୟନ ଲିମିଟେଡ ପାଇଁ ପ୍ରଯୁଜ୍ୟ ନୂତନ ପୁଞ୍ଜି ବିନିଯୋଗ ନୀତି କୁ କେନ୍ଦ୍ର କ୍ୟାବିନେଟର ଅନୁମୋଦନ to
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଆର୍ଥିକ ବ୍ୟାପର କମିଟି ରାମଗୁଣ୍ଡମ୍ ସାର ଓ ରସାୟନ ଲିମିଟେଡ  ସଂକ୍ରାନ୍ତ ନୂତନ ପୁଞ୍ଜିନିବେଶ ନୀତି-୨୦୧୨ପାଇଁ ରସାୟନ ବିଭାଗ ଦେଇଥିବା ପ୍ରସ୍ତାବକୁ ଅନୁମୋଦନ କରିଛି ।
ଆରସିଏଫଏଲ ଜାତୀୟସାର ଲିମିଟେଡ ଇଞ୍ଜିନିୟର୍ସ ଇଣ୍ଡିଆ ଲିମିଟେଡ ଏବଂ ଭାରତୀୟ ସାର ନିଗମ ଲିମିଟେଡ କୁ ନେଇ ଏକ ମିଳିତ ଉଦ୍ୟୋଗ ଯାହା ୧୭।୨.୨୦୧୫ରେ ଏକାଠି ହୋଇଥିଲା । ଆରସିଏଫଏଲ ତତ୍କାଳୀନ ଏଫସିଆଇଏଲର ରାମଗୁଣ୍ଡମ୍ ୟୁନିଟକୁ ପୁଣି ଚାଲୁ କରିବାକୁ ପ୍ରୟାସ କରୁଛି । ଏଥିପାଇଁ ଆରସିଏଫଏଲ ବାର୍ଷିକ ୧୨.୭ଲକ୍ଷ ମେଟ୍ରିକ ଟନ୍ ନିମ ଆଭରଣଯୁକ୍ତ ଏକ ନୂତନ ଗ୍ୟାସଭିତ୍ତିକ ୟୁରିଆ ପ୍ଲାଣ୍ଟ ମଧ୍ୟ ସ୍ଥାପନ କରୁଛି । ଏହି ୟୁରିଆ ପ୍ରକଳ୍ପର ବ୍ୟୟ ଅଟକଳ ହେଉଛି ୬୧୬୫.୦୬ କୋଟି । ଏହି ପ୍ଲାଣ୍ଟକୁ ଭାରତୀୟ ଗ୍ୟାସ କର୍ତ୍ତୃପକ୍ଷ ଲିମିଟେଡ  ଏମବିବିଭିପିଏଲ ଗ୍ୟାସ ପାଇପଲାଇନ ଜରିଆରେ ଗ୍ୟାସ ଯୋଗାଯିବ ।
ୟୁରିଆ କ୍ଷେତ୍ରରେ ଆତ୍ମନିର୍ଭରଶୀଳ ହେବା ପାଇଁ ଆରସିଏଫଏଲ ପ୍ଲାଣ୍ଟ ଜରିଆରେ ସରକାର ପଦକ୍ଷେପ ନେଇଛନ୍ତି । ରାମଗୁଣ୍ଡମ ପ୍ଲାଣ୍ଟ ବାର୍ଷିକ ୧୨.୭ଲକ୍ଷ ମେଟ୍ରିକ ଟନ୍ ୟୁରିଆ ଉତ୍ପାଦନ କରି ୟୁରିଆ ଉତ୍ପାଦନରେ ପ୍ରଧାନମନ୍ତ୍ରୀଙ୍କ ଆତ୍ମନିର୍ଭର ଭାରତ ସ୍ୱପ୍ନକୁ ସାକାର କରିବ । ଏହା ଦକ୍ଷିଣ ଭାରତର ସର୍ବବୃହତ୍ ସାର ଉତ୍ପାଦନକାରୀ କାରଖାନା ହେବ । ଏହି ପ୍ରକଳ୍ପ କୃଷକମାନଙ୍କୁ ସାର ଉପଲବ୍ଧ କରାଇବା ସହ ପାରିପାଶ୍ୱିର୍କ ଭିତ୍ତିଭୂମି ବିକାଶରେ ମଧ୍ୟ ସହାୟକ ହେବ । ଏହି କାରଖାନାର ଅନେକ ବିଶ୍ୱସ୍ତରୀୟ ବୈଷୟିକ ସୁବିଧାମାନ ରହିଛି । ଏହା ତେଲଙ୍ଗାନା ରାଜ୍ୟର ୟୁରିଆ ଚାହିଦା ପୂରଣ କରିବା ସହ ଅନ୍ୟାନ୍ୟ ଦକ୍ଷିଣ ଓ କେନ୍ଦ୍ରୀୟ ଭାରତ ରାଜ୍ୟ ସମୂହ ଯଥା ଆନ୍ଧ୍ରପ୍ରଦେଶ, କର୍ଣ୍ଣାଟକ, ଛତିଶଗଡ, ମହାରାଷ୍ଟ୍ର ଇତ୍ୟାଦିକୁ ମଧ୍ୟ ସାର ଯୋଗାଇବ । ଆରଏଫସିଏଲ ଦ୍ୱାରା ଉତ୍ପାଦିତ ୟୁରିଆ ଜାତୀୟ ସାର ଲିମିଟେଡ ବିପଣନ କରିବ ।
ଏଠାରେ ସୂଚନାଯୋଗ୍ୟ ଯେ ଭାରତ ସରକାର ପାଞ୍ଚୋଟି ବନ୍ଦ ପଡିଥିବା ଏଫସିଆଇଏଲ/ ଏଚଏଫସିଏଲ ୟୁନିଟ୍ ଚାଲୁ କରିବାକୁ ଯାଉଛି । ନୂତନ ଆମୋନିଆ ୟୁରିଆ ପ୍ଲାଣ୍ଟ ସ୍ଥାପନ କରି ୧୨.୭ ଲକ୍ଷ ମେଟ୍ରିକ ଟନ୍ କ୍ଷମତା ବିଶିଷ୍ଟ ରାମଗୁଣ୍ଡମ୍ , ଓଡିଶାର ତାଳଚେର, ଉତ୍ତରପ୍ରଦେଶର ଗୋରଖପୁର, ଝାଡଖଣ୍ଡର ସିନ୍ଧ୍ରୀ ଓ ବିହାରର ବାରଉଣୀ । ୪୦ହଜାର କୋଟି ପୁଞ୍ଜିବିନିଯୋଗରେ ଅଗ୍ରଣୀ ପିଏସ୍ୟୁଗୁଡିକୁ ନେଇ ଏହି ଯୁଗ୍ମ ପ୍ରକଳ୍ପ କାର୍ଯ୍ୟ କରିବ । ଫଳରେ ଦେଶରେ ୟୁରିଆ ଉତ୍ପାଦନ ବାଷିକ ୬୩.୫ଲକ୍ଷ ମେଟ୍ରିକଟନ୍ ବୃଦ୍ଧି ପାଇବ । ଏଥିପାଇଁ ବିପୁଳ ବୈଦେଶିକ ମୁଦ୍ରା ସଂଚୟ ହେବା ସହ ଦେଶ ପ୍ରଧାନମନ୍ତ୍ରୀଙ୍କ ଆତ୍ମନିର୍ଭର ଭାରତ ସ୍ୱପ୍ନକୁ ସାକାର କରିବ ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
କେବୁଲ ଟେଲିଭିଜନ ନେଟ ୱାର୍କ ଆଇନ ୧୯୯୪ରେ ସୂଚନା ଓ ପ୍ରସାରଣ ମନ୍ତ୍ରଣାଳୟର ଗୁରୁତ୍ୱପୂର୍ଣ୍ଣ ସଂଶୋଧନ
ଏମ୍ଏସ୍ଓ ରେଜିଷ୍ଟ୍ରେସନ ବା ନବୀକରଣର ମିଆଦ ୧୦ବର୍ଷ ପାଇଁ ହେବ; ପରିବର୍ଦ୍ଧିତ ଇଣ୍ଟରନେଟ ଆକ୍ସେସ ପାଇଁ ଇନ୍ଫ୍ରାଷ୍ଟକଚର ସେୟାରିଂ ବ୍ୟବସ୍ଥା
ଏମ୍ଏସ୍ଓମାନଙ୍କ ପାଇଁ ସେବା ଅବ୍ୟାହତ ରଖିବାକୁ ଠିକ୍ ସମୟରେ ନବୀକରଣ କରିବାକୁ ପଡିବ
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରଣାଳୟ ପକ୍ଷରୁ କେବୁଲ ଟେଲିଭିଜନ ନେଟୱାର୍କ ଆଇନ ୧୯୯୪ରେ କେତେକ ଗୁରୁତ୍ୱପୂର୍ଣ୍ଣ ସଂଶୋଧନ କରାଯାଇଛି । ନୂଆ ବ୍ୟବସ୍ଥାରେ ମଲଟି ସିଷ୍ଟମ ଅପରେଟର  କାରବାର ନବୀକରଣ ପାଇଁ ଏକ ୧୦ବର୍ଷିଆ ରେଜିଷ୍ଟେସନ ନିୟମ ଆରମ୍ଭ ହୋଇଛି । ଏହାଛଡା ଇଣ୍ଟରନେଟ୍ ଆକ୍ସେସ୍ ସେବା ବଢାଇବା ପାଇଁ ଏମ୍ଏସ୍ଓମାନେ ଇନ୍ଫ୍ରାଷ୍ଟକ୍ଚର  ସେୟାରିଂ ନିଜ ନିଜ ମଧ୍ୟରେ କରିପାରିବେ । ଏହା ଫଳରେ ବ୍ରଡ୍ବ୍ୟାଣ୍ଡ ସେବା ଯୋଗାଉଥିôବା କେବୁଲ ଅପରେଟରମାନେ ଶେଷତମ ସ୍ଥାନକୁ ଇଣ୍ଟରନେଟ୍ ସୁବିଧା ଯୋଗାଇ ପାରିବେ । ଏମ୍ଏସ୍ଓଙ୍କ ପାଇଁ ଏହି ପଞ୍ଜୀକରଣ ବା ରେଜିଷ୍ଟ୍ରେସନ ବ୍ୟବସ୍ଥାର ମୁଖ୍ୟାଂଶ ନିମ୍ନରେ ପ୍ରଦାନ କରାଗଲା ।
୧) ନବୀକରଣ ବା ରେଜିଷ୍ଟ୍ରେସନ ପାଇଁ ଏମ୍ଏସ୍ଓମାନେ ସୂଚନା ଓ ପ୍ରସାରଣ ମନ୍ତ୍ରଣାଳୟର ବ୍ରଡକାଷ୍ଟ ସେବା ପୋର୍ଟାଲରେ ଅନ୍ଲାଇନ୍ରେ ଆବେଦନ କରିବେ ।
୨)ଏମ୍ଏସ୍ଓଗୁଡିକୁ ୧୦ବର୍ଷ ପାଇଁ କାରବାର ନିମନ୍ତେ ପଞ୍ଜୀକରଣ ବା ନବୀକରଣର ଅନୁମତି ମିଳିବ ।
୩) ପଞ୍ଜୀକରଣ/ନବୀକରଣ ପାଇଁ ବାର୍ଷିକ ପ୍ରସେସିଂ ଫି ଏକଲକ୍ଷ ଟଙ୍କା ଧାର୍ଯ୍ୟ କରାଯାଇଛି ।
୪) ପ୍ରଚଳିତ ପଞ୍ଜୀକରଣ ମିଆଦ ଶେଷ ହେବାର ସାତରୁ ଦୁଇ ମାସ ମଧ୍ୟରେ ନବୀକରଣ ପାଇଁ ଆବେଦନ କରିବାକୁ ପଡିବ ।
ସରକାର ଏହି ନବୀକରଣ ବ୍ୟବସ୍ଥା ବ୍ୟାବସାୟିକ ସୁଗମତାକୁ ଆଖି ଆଗରେ ରଖି କରିଛନ୍ତି । ଏହା ଫଳରେ କେବୁଲ ଅପରେଟର ନିରବଚ୍ଛିନ୍ନ ବ୍ୟବସାୟ ସୁବିଧା ପାଇବେ ଏବଂ ଏଥିରେ କୌଣସି ବିଘ୍ନ ଘଟିବ ନାହିଁ । ଏହା ଦ୍ୱାରା ଏହି କ୍ଷେତ୍ରରେ ବିଦେଶୀ ପୁଞ୍ଜିନିବେଶ ପାଇଁ ଆକର୍ଷଣୀୟ ସୁଯୋଗ ସୁବିଧା ସୃଷ୍ଟି ହେବ ।
ମନ୍ତ୍ରଣାଳୟ ପକ୍ଷରୁ ଆହୁରି କୁହାଯାଇଛି ଯେ ଯେଉଁ ଏମ୍ଏସ୍ଓ ମାନଙ୍କର ପଞ୍ଜୀକରଣ ସାତ ମାସ ମଧ୍ୟରେ ଶେଷ ହେଉଛି ସେମାନେ ବ୍ରଡ୍କାଷ୍ଟ ସେବା ପୋର୍ଟାଲ ମାଧ୍ୟମରେ ଅନ୍ଲାଇନ୍ ଆବେଦନ କରିବେ । କିଛି ସହାୟତା ଆବଶ୍ୟକ ହେଲେ ପୋର୍ଟାଲରେ ହେଲ୍ପଲାଇନ ନମ୍ବର ଦିଆଯାଇଛି । ଏହା ଛଡା sodas-moiab[at]gov[dot]in . ଇମେଲରେ ଯୋଗାଯୋଗ କରିହେବ ।
ପୂର୍ବରୁ କେବଳ ନୂଆ ଏମ୍ଏସ୍ଓ ରେଜିଷ୍ଟ୍ରେସନ ପାଇଁ ୧୯୯୪ର କେବୁଲ ଟେଲିଭିଜନ ନେଟୱାର୍କ ଆଇନର ଅନୁମତି ଦିଆଯାଇଥିଲା । ସେହି ଆଇନର ପଞ୍ଜୀକରଣର ମିଆଦ ଉଲ୍ଲେଖ ନ ଥିଲା । ଏହାଛଡା ଏଥିରେ ଅନ୍ଲାଇନ ଆବେଦନକୁ ବାଧ୍ୟତାମୂଳକ କରାଯାଇ ନ ଥିଲା ।
ସଂଶୋଧିତ ଆଇନରେ କେବୁଲ ଅପରେଟରମାନେ ଯାହାଙ୍କ ପାଖରେ ବ୍ରଡବ୍ୟାଣ୍ଡ ସେବା ଯୋଗାଣର ସୁବିଧା ଅଛି ସେମାନେ ଏହାକୁ ଅନ୍ୟମାନଙ୍କ ସହ ସେୟାର କରି ବ୍ୟାବସାୟିକ ଲାଭ ଉଠାଇ ପାରିବେ । ଏହାଛଡା ଶେଷତମ ସ୍ଥାନ ଓ ବ୍ୟକ୍ତିଙ୍କ ପାଖରେ ଇଣ୍ଟରନେଟ ସେବା ପହଂଚିପାରିବ । ଏହି ଇନ୍ଫ୍ରାଷ୍ଟ୍ରକଚର ସେୟାରିଂ ବ୍ୟବସ୍ଥା ଦ୍ୱାରା ସମ୍ବଳର ଦକ୍ଷ ଉପଯୋଗ ହୋଇପାରିବ । ଏହା ଦ୍ୱାରା ମଧ୍ୟ ବ୍ରଡ ସେବା ନିମନ୍ତେ ଅତିରିକ୍ତ ଭିତ୍ତିଭୂମିର ଆବଶ୍ୟକତା ରହିବ ନାହିଁ ।
ପର୍ଯ୍ୟଟନ ମନ୍ତ୍ରଣାଳୟ
ପର୍ଯ୍ୟଟନ ମନ୍ତ୍ରଣାଳୟର “ଦେଖୋ ଅପନା ଦେଶ” ଶୃଙ୍ଖଳାରେ ଗୋଆର ସଂସ୍କୃତି ଉପରେ ୱେବିନାର
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ଚାଲିଥିବା ଦେଖୋ ଅପନା ଦେଶ ୱେବିନାର ଶୃଙ୍ଖଳାର ଷୋଡଶ ଅଧ୍ୟାୟରେ ଗୋଆର ଅନ୍ୟାନ୍ୟ ସାଂସ୍କୃତି ଓ ପର୍ଯ୍ୟଟନ ଉପରେ ଏକ କାର୍ଯ୍ୟକ୍ରମ ଗତ ସାତ ତାରିଖରେ ଆୟୋଜିତ ହୋଇଯାଇଛି । ଏହାର ନାମଥିଲା ଗୋଆ ବ୍ରୁସିନାଲ ଅଫ କଲଚର । ଏଥିରେ ଗୋଆର ଅଜ୍ଞାତ ଓ ସ୍ୱଳ୍ପଜ୍ଞାତ ପର୍ଯ୍ୟଟନସ୍ଥଳୀ ସଂପର୍କରେ ଅଂଶଗ୍ରହଣକାରୀମାନେ ପ୍ରତ୍ୟକ୍ଷ ତଥ୍ୟ ପାଇବାର ସୁବିଧା ଲାଭ କରିଥିଲେ ।
ଲେଖକ, ଫଟୋଗ୍ରାଫର, ଫେଷ୍ଟିଭାଲ କ୍ୟୁରେଟର ବିବେକ ମେନେନଜିସଙ୍କ ଦ୍ୱାରା ଉପସ୍ଥାପିତ ଏହି ୱେବିନାରେ ଅନାବିହୁତ ସ୍ଥାନରେ ସୌନ୍ଦର୍ଯ୍ୟ ଓ ଆକର୍ଷଣ କାହାଣୀ ଅଂଶ ଗ୍ରହଣକାରୀମାନଙ୍କୁ ବିମୁଗ୍ଧ କରିଥିଲା । ଏଥିରେ ଶତାଦ୍ଦୀ ଶତାଦ୍ଦୀଧରି ସାଂସ୍କୃତିକ ବିନିମୟ ଓ ସର୍ବନାତ୍ମକ ବିଭବ ଦ୍ୱାରା ଗୋଆର ଅନୁରୂପ ସଂସ୍କୃତି କିପରି ଗଢି ଉଠିଛି ତାହା ଗୁରୁତ୍ୱ ପାଇଥିଲା । ଏଥିରେ ପ୍ରମୁଖ ଆକର୍ଷଣ ଥିଲା ଏହାର ପ୍ରସିଦ୍ଧ ବିଚ୍ ସମୂହ ଓ ନାଇଟଲାଇଫର କଥା ।
ଭାରତୀୟ ଆନ୍ତର୍ଜାତିକ ଚଳଚିତ୍ର ଉତ୍ସବ, ଗୋଆର ଆର୍ଟସ ଓ ଲିଟରେଚର ଫେଷ୍ଟିଭାଲ, ସିରିଣ୍ଡିପିଟି ଆର୍ଟସ, ଫେଷ୍ଟିଭାଲ ସ୍ଥାନୀୟ ଉତ୍ସବ, ସଂଗୀତ, ଖାଦ୍ୟ ସ୍ଥାପତ୍ୟ, ଚିତ୍ରକଳା ଆଦି ଏହି ଉପସ୍ଥାପନରେ ସ୍ଥାନ ପାଇଥିଲା । ଟ୍ରାଭେଲ ଟୁଡେ କାର୍ଯ୍ୟକ୍ରମ ସାଇଟସିଙ୍ଗଠାରୁ ଅଧିକ ଆକର୍ଷଣୀୟ ଥିଲା । ଏଥିରେ ବିଭିନ୍ନ ସ୍ଥାନ ଭ୍ରମଣ ସହିତ ସେଠାକାର ଲୋକ ଓ ସେମାନଙ୍କ ସଂସ୍କୃତି ବିଷୟରେ ଜାଣିବାର ସୁଯୋଗ ରହିଛି ।
ସ୍ଥାନୀୟ ମହିଳାଙ୍କ ଘରେ ଅତିଥିଭାବେ ରହିବା, ସ୍ଥାନୀୟ କଳା ଶିଖିବା, ରୋଷେଇ କରିବାର ଆନନ୍ଦ ନେବା ଏବଂ ସ୍ଥାନୀୟ ଲୋକଙ୍କ ସାମୁଦାୟିକ କାମରେ ସ୍ୱେଚ୍ଛାକୃତ ଭୂମିକା ନିର୍ବାହ କରିବାର ଅନୁଭୁତି ନିଶ୍ଚୟ ମନେ ରହିବ ।
କାର୍ଯ୍ୟକ୍ରମର ଉଦ୍ଦେଶ୍ୟ ସଂପର୍କରେ ଅତିରିକ୍ତ ମହାନିର୍ଦ୍ଦେଶକ ରୁପିନ୍ଦର ବ୍ରାର ସୂଚନା ଦେବା ସହ ନିରନ୍ତର ଭ୍ରମଣ ଉପରେ ଗୁରୁତ୍ୱ ଦେଇଥିଲେ । ଭ୍ରମଣ ଓ ପର୍ଯ୍ୟଟନ ଦ୍ୱାରା ସାମାଜିକ ସାଂସ୍କୃତିକ ନିରନ୍ତରଣ ରକ୍ଷା ସହିତ ସଂପ୍ରଦାୟ ଉପରେ ଏହାର ଗଠନ ମୂଳକ ପ୍ରଭାବ ପଡିଥାଏ । ସର୍ବୋପରି ଏହା ପର୍ଯ୍ୟଟକ ଓ ପର୍ଯ୍ୟଟନ ଉପରେ ଉତ୍ତମ ପ୍ରଭାବ ପକାଏ ବୋଲି ସେ କହିଥିଲେ ।
ଏହି ୱେବିନାର https://www.youtube.com/channel/UCbzIbBmMvtvH7d6Zo_ZEHDA/featured ଏବଂ ପର୍ଯ୍ୟଟନ ମନ୍ତ୍ରଣାଳୟର ୱେବସାଇଟ incredibleindia.org ଏବଂ tourism.gov. inରେ ଉପଲବ୍ଧ ।
ପରବର୍ତ୍ତୀ ୱେବିନାର ମେ’ 9 ଦିନ 11ରେ 'Exploring River Nila' ଉପରେ ଆୟୋଜିତ ହେବ । ପଞ୍ଜିକରଣ ପାଇଁ https://bit.ly/RiverNilaପରିଦର୍ଶନ କରନ୍ତୁ ।
ଅର୍ଥ ମନ୍ତ୍ରଣାଳୟ
କୋଭିଡ-19 ମହାମାରୀ ସମୟରେ ଟିକସଦାତାଙ୍କୁ ସହାୟତା ଲାଗି ସିବିଡିଟିର ପ୍ରୟାସ
ଗୋଟିଏ ସପ୍ତାହ ମଧ୍ୟରେ 4,250 କୋଟି ଟଙ୍କାର 10.2 ଲକ୍ଷ ରିଫଣ୍ଡ ଜାରି
କୋଭିଡ-19 ମହାମାରୀ ମୁକାବିଲା ଲାଗି ଟିକସଦାତାଙ୍କୁ ସହାୟତା ଯୋଗାଇ ଦେବା ଉଦ୍ଦେଶ୍ୟରେ 5 ଲକ୍ଷ ଟଙ୍କା ପର୍ଯ୍ୟନ୍ତ ଆୟକର ରିଫଣ୍ଡ ଜାରି କରିବା ନିମନ୍ତେ ସରକାର ନିଷ୍ପତି ନେଇଥିଲେ । ଏ ସମ୍ପର୍କରେ ଗତ 8 ତାରିଖରେ ଏକ ପ୍ରେସ ବିବୃତି ଜାରି କରାଯାଇଥିଲା । 14 ଏପ୍ରିଲ 2020 ସୁଦ୍ଧା 4,250 କୋଟି ଟଙ୍କାର ପ୍ରାୟ 10.2 ଲକ୍ଷ ରିଫଣ୍ଡ ଜାରି କରାଯାଇଥିବା କେନ୍ଦ୍ରୀୟ ପ୍ରତ୍ୟକ୍ଷ ଟିକସ ବୋର୍ଡ  ପକ୍ଷରୁ ସୂଚନା ଦିଆଯାଇଛି । ଏହାବ୍ୟତୀତ 31ମାର୍ଚ୍ଚ 2020 ସୁଦ୍ଧା 2.50 କୋଟି ରିଫଣ୍ଡ 2019-20 ଆର୍ଥିକ ବର୍ଷ ପାଇଁ ପୂର୍ବରୁ ଜାରି କରାଯାଇସାରିଛି। ସର୍ବମୋଟ 1.84 ଲକ୍ଷ କୋଟି ଟଙ୍କାର ରିଫଣ୍ଡ ଜାରି କରାଯାଇସାରିଥିବା ଏଥିରେ କୁହାଯାଇଛି ।
ସିବିଡିଟି ପକ୍ଷରୁ ଆହୁରି କୁହାଯାଇଛି ଯେ ଚଳିତ ସପ୍ତାହରେ ଆହୁରି ପାଖାପାଖି 1.75 ଲକ୍ଷ ରିଫଣ୍ଡ ଜାରି କରିବା ଲାଗି ପ୍ରକ୍ରିୟା ଆରମ୍ଭ କରାଯାଇଛି । ଏସବୁ ରିଫଣ୍ଡ ସିଧାସଳଖ ଉପଭୋକ୍ତାଙ୍କ ବ୍ୟାଙ୍କ ଖାତାକୁ 5-7 ବ୍ୟବସାୟ ଦିନରେ ଜାରି କରାଯିବ । ତେବେ ବକେୟା ଟିକସ ଦାବି ନିମନ୍ତେ ଟିକସଦାତାଙ୍କ ଇମେଲ ଉତରକୁ ଅପେକ୍ଷା କରାଯାଇଛି । ଏଥିପାଇଁ ସେମାନଙ୍କୁ ସୂଚିତ କରାଯାଇଛି । ସେମାନେ 7 ଦିନ ମଧ୍ୟରେ ଜବାବ ଦାଖଲ କଲେ ରିଫଣ୍ଡ ଜାରି ନିମନ୍ତେ ପ୍ରକ୍ରିୟା ଆରମ୍ଭ କରାଯିବ ।
ଏଠାରେ ଉଲ୍ଲେଖ ଯୋଗ୍ୟ ଯେ ଆୟକର ବିଭାଗ ପକ୍ଷରୁ ଟିକସଦାତାଙ୍କ ଲାଭ ନିମନ୍ତେ ଏସବୁ ରିମାଇଣ୍ଡର ଇମେଲ ପଠାଯାଇଛି । ଏଥିରେ ସେମାନଙ୍କ ଠାରୁ ବକେୟା ରିଫଣ୍ଡ ଦାବି, ବ୍ୟାଙ୍କ ଆକାଉଣ୍ଟ ଏବଂ ତ୍ରୁଟି/ଭୁଲର ସଂଶୋଧନ ନିମନ୍ତେ ଆବଶ୍ୟକତ ତଥ୍ୟ ମଗାଯାଇଛି । ଏହାପରେ ରିଫଣ୍ଡ ଜାରି କରାଯିବ ।
ତୁରନ୍ତ ଏପରି ଇମେଲର ଜବାବ ଦେବାକୁ ସିବିଡିଟି ପକ୍ଷରୁ ଟିକସଦାତାମାନଙ୍କୁ ନିବେଦନ କରାଯାଇଛି ଯଦ୍ଦ୍ୱାରା ତୁରନ୍ତ ରିଫଣ୍ଡ ଜାରି କରାଯାଇପାରିବ । ଟିକସଦାତାମାନଙ୍କୁ ଅନୁରୋଧ କରାଯାଉଛି ଯେ ସେମାନେ ନିଜର ଇ-ମେଲ ଏବଂ ଇ-ଫାଇଲିଂ ଆକାଉଣ୍ଟରେ ଲଗଇନ କରି ଆୟକର ବିଭାଗକୁ ତୁରନ୍ତ ଜବାବ ଦିଅନ୍ତୁ ।
ରିଫଣ୍ଡ ଜାରି କରିବା ନିମନ୍ତେ ସିବିଡିଟିକୁ 7 ଦିନ ମଧ୍ୟରେ ଜବାବ ଦାଖଲ କରିବା ସମ୍ପର୍କରେ ଟିକସଦାତାଙ୍କ ପାଖକୁ ଯାଇଥିବା ଇ-ମେଲ ସମ୍ପର୍କରେ କେତେକ ଗଣମାଧ୍ୟମ ଏବଂ ସାମାଜିକ ଗଣମାଧ୍ୟମରେ ଚର୍ଚ୍ଚା ହେଉଛି । ଏ କ୍ଷେତ୍ରରେ ଏହା ସ୍ପଷ୍ଟ କରାଯାଉଛି ଯେ ଏସବୁ ଦରକାରୀ ନିୟମିତ ପ୍ରକ୍ରିୟା । ଏହା ଅନ୍ତର୍ଗତ ତ୍ରୁଟିପୂର୍ଣ୍ଣ ଆୟକର ରିଟର୍ଣ୍ଣ, ପ୍ରାଥମିକ ଆଡଜଷ୍ଟମେଂଟ ଏବଂ କେତେକ ଦାବି ସୁନିଶ୍ଚିତ କରିବା ଲାଗି ଟିକସଦାତାଙ୍କ ଠାରୁ ତଥ୍ୟ ଲୋଡ଼ା ଯାଇଥାଏ । ଏପରି କ୍ଷେତ୍ରରେ ଟିକସଦାତା ତୁରନ୍ତ ଜବାବ ଦାଖଲ କଲେ ଆଇଟି ବିଭାଗ ପକ୍ଷରୁ ସେମାନଙ୍କର ରିଫଣ୍ଡ ଜାରି କରାଯାଇଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟୁକ୍ରେନ ରାଷ୍ଟ୍ରପତି ମହାମହିମ ଭୋଲୋଦିମିର ଜେଲେଁସ୍କିଙ୍କ ସହ କଥା ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୟୁକ୍ରେନ ରାଷ୍ଟ୍ରପତି ମହାମହିମ ଭୋଲୋଦିମିର ଜେଲେଁସ୍କିଙ୍କ ସହିତ କଥା ହୋଇଛନ୍ତି ।
ରାଷ୍ଟ୍ରପତି ଜେଲେଁସ୍କି ୟୁକ୍ରେନରେ ବର୍ତ୍ତମାନର ସଂକଟପୂର୍ଣ୍ଣ ପରିସ୍ଥିତି ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ବିସ୍ତୃତ ଭାବେ ଅବଗତ କରାଇଥିଲେ । ଯୁଦ୍ଧ କାରଣରୁ ୟୁକ୍ରେନରେ ହୋଇଥିବା ଜୀବନ ଓ ସମ୍ପତ୍ତି ହାନି ପାଇଁ ପ୍ରଧାନମନ୍ତ୍ରୀ ଗଭୀର ଦୁଃଖ ପ୍ରକଟ କରିଥିଲେ। ହିଂସାର ତୁରନ୍ତ ପରିସମାପ୍ତି କରିବା ସହିତ ଆଲୋଚନା ମାର୍ଗକୁ ଫେରିବା ଲାଗି ପ୍ରଧାନମନ୍ତ୍ରୀ ତାଙ୍କର ନିବେଦନକୁ ପୁଣିଥରେ ଦୋହରାଇଥିଲେ। ସେ କହିଥିଲେ ଯେ ଶାନ୍ତି ପ୍ରକ୍ରିୟାରେ ଭାରତ ଯେକୌଣସି ପ୍ରକାର ହସ୍ତକ୍ଷେପ କରିବା ଲାଗି ପ୍ରସ୍ତୁତ ରହିଛି ।
ୟୁକ୍ରେନରେ ଥିବା ଭାରତୀୟ ନାଗରିକ ଏବଂ ଛାତ୍ରଛାତ୍ରୀଙ୍କ ସୁରକ୍ଷା ଓ ନିରାପତ୍ତାକୁ ନେଇ ପ୍ରଧାନମନ୍ତ୍ରୀ ଭାରତର ଚିନ୍ତା ବ୍ୟକ୍ତ କରିଥିଲେ। ଭାରତୀୟ ନାଗରିକମାନଙ୍କୁ ତୁରନ୍ତ ଏବଂ ନିରାପଦ ଭାବେ ଉଦ୍ଧାର କରିବା ଲାଗି ୟୁକ୍ରେନ କର୍ତ୍ତୃପକ୍ଷଙ୍କ ଠାରୁ ସେ ସହଯୋଗ ଲୋଡ଼ିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାପାନ, ପାପୁଆ ନ୍ୟୁ ଗିନୀ ଏବଂ ଅଷ୍ଟ୍ରେଲିଆ ଗସ୍ତ ପୂର୍ବରୁ ପ୍ରଧାନମନ୍ତ୍ରୀଙ୍କର ବକ୍ତବ୍ୟ
ମୁଁ ଜାପାନର ପ୍ରଧାନମନ୍ତ୍ରୀ ଶ୍ରୀ ଫୁମିୟୋ କିସିଦା ଙ୍କ ନିମନ୍ତ୍ରଣରେ ଜାପାନୀ ଅଧ୍ୟକ୍ଷତା ଅନ୍ତର୍ଗତ ଜି7 ଶିଖର ସମ୍ମିଳନୀରେ ଅଂଶଗ୍ରହଣ କରିବା ପାଇଁ ଜାପାନର ହିରୋସୀମାକୁ ଯାତ୍ରା କରୁଛି। ନିକଟରେ ଭାରତ-ଜାପାନ ଶିଖର ସମ୍ମିଳନୀ ପାଇଁ ଭାରତର ଯାତ୍ରା କରିବା ପରେ ପ୍ରଧାନମନ୍ତ୍ରୀ କିସିଦାଙ୍କ ସହିତ ପୁଣି ଥରେ ସାକ୍ଷାତ କରିବାକୁ ଯାଉଥିବାରୁ ଅତ୍ୟନ୍ତ ଖୁସିର ବିଷୟ ହେବ। ଯେହେତୁ ଭାରତ ଚଳିତ ବର୍ଷ ଜି20 ର ଅଧ୍ୟକ୍ଷତା କରୁଛି, ଏହାକୁ ଧ୍ୟାନରେ ରଖି ଜି7 ଶିଖର ସମ୍ମିଳନୀରେ ମୋର ଉପସ୍ଥିତି ବିଶେଷ ଭାବରେ ଗୁରୁତ୍ବପୂର୍ଣ୍ଣ ଅଟେ। ମୁଁ ଜି7 ର ସଦସ୍ୟ ଏବଂ ଅନ୍ୟ ଆମନ୍ତ୍ରିତ ଭାଗିଦାର ଦେଶଙ୍କ ସହିତ ବିଶ୍ବ ନିକଟରେ ଆସୁଥିବା ଆହ୍ବାନ ଏବଂ ତାହାକୁ ସାମୁହିକ ଭାବରେ ସମ୍ବୋଧିତ କରିବା ସମ୍ବନ୍ଧିତ ବିଚାରକୁ ଆଦାନ ପ୍ରଦାନ କରିବା ପାଇଁ ଉତ୍ସୁକ ଅଟେ। ଏହା ବ୍ୟତୀତ ମୁଁ ହିରୋସୀମା ଜି7 ଶିଖର ସମ୍ମିଳନୀରେ ଅଂଶଗ୍ରହଣ କରୁଥିବା କିଛି ନେତାଙ୍କ ସହିତ ଦ୍ବିପାକ୍ଷୀୟ ବୈଠକରେ ମଧ୍ୟ ସାମିଲ୍ ହେବି।
ମୁଁ ଜାପାନ ପରେ ପାପୁଆ ନ୍ୟୁ ଗିନୀର ପୋର୍ଟ ମୋରେସ୍ବି ଗସ୍ତ କରିବି। ପାପୁଆ ନ୍ୟୁ ଗିନି ର ଏହା ମୋର ପ୍ରଥମ ଯାତ୍ରା ହେବ। ଏହା ମଧ୍ୟ କୌଣସି ଭାରତୀୟ ପ୍ରଧାନମନ୍ତ୍ରୀଙ୍କ ଦ୍ବାରା ପାପୁଆ ନ୍ୟୁ ଗିନୀର ପ୍ରଥମ ଯାତ୍ରା ହେବ। ମୁଁ 22 ମେ 2023 ରେ ପାପୁଆ ନ୍ୟୁ ଗିନୀର ପ୍ରଧାନମନ୍ତ୍ରୀ ଶ୍ରୀ ଜେମ୍ସ ମାରାପେଙ୍କ ସହିତ ସଂଯୁକ୍ତ ଭାବରେ ଭାରତ-ପ୍ରଶାନ୍ତ ଦୀପ ସହଯୋଗ ଫୋରମ୍  ର ତୃତୀୟ ଶିଖର ସମ୍ମିଳନୀର ଆତିଥେୟତା ପ୍ରଦାନ କରିବି। ମୁଁ କୃତଜ୍ଞ ଯେ ସମସ୍ତ 14ଟି ପ୍ରଶାନ୍ତ ଦ୍ପୀପର ଦେଶ  ଏହି ମହତ୍ତ୍ବପୂର୍ଣ୍ଣ ଶିଖର ସମ୍ମିଳନୀରେ ଭାଗ ନେବା ପାଇଁ ନିମନ୍ତ୍ରଣକୁ ସ୍ବୀକାର କରିଛନ୍ତି। ଏଫଆଇପିଆଇସିର ଶୁଭାରମ୍ଭ 2014 ରେ ମୋର ଫିଜି ଗସ୍ତ ସମୟରେ କରାଯାଇଥିଲା, ଏବଂ ମୁଁ ପିଆଇସି ନେତାଙ୍କ ସହିତ ଆମକୁ ଗୋଟିଏ ମଞ୍ଚକୁ ଆଣିଥିବା ବିଷୟ ଯଥା ଜଳବାୟୁ ପରିବର୍ତ୍ତନ ଓ ନିରନ୍ତର ବିକାଶ, କ୍ଷମତା ନିର୍ମାଣ ଓ ପ୍ରଶିକ୍ଷଣ, ସ୍ବାସ୍ଥ୍ୟ କଲ୍ୟାଣ, ମୌଳିକ ଢାଞ୍ଚା ଏବଂ ଆର୍ଥିକ ବିକାଶ ଉପରେ ଆଲୋଚନା କରିବା ପାଇଁ ଉତ୍ସୁକ ରହିଛି।
ଏଫଆଇପିଆଇସି ରେ ଯୋଗଦାନ ବ୍ୟତୀତ, ମୁଁ ପାପୁଆ ନ୍ୟୁ ଗିନି ଗଭର୍ଣ୍ଣର ଜେନେରାଲ୍ ସାର୍ ବବ୍ ଡାଡେ, ପ୍ରଧାନମନ୍ତ୍ରୀ ମାରାପେ ଏବଂ ଏହି ସମ୍ମିଳନୀରେ ଅଂଶଗ୍ରହଣ କରୁଥିବା ଅନ୍ୟ କେତେକ ପିଆଇସି ନେତାଙ୍କ ସହ ମୋର ଦ୍ୱିପାକ୍ଷିକ ଆଲୋଚନା ପାଇଁ ଆଗ୍ରହୀ ଅଛି।
ଏହା ପରେ ମୁଁ ପ୍ରଧାନମନ୍ତ୍ରୀ ଆଲବାନିଜଙ୍କ ନିମନ୍ତ୍ରଣ କ୍ରମେ ଅଷ୍ଟ୍ରେଲିଆର ସିଡନୀ ଗସ୍ତରେ ଯିବି। ମୁଁ ଭାରତ-ଅଷ୍ଟ୍ରେଲିଆ ଦ୍ୱିପାକ୍ଷିକ ବୈଠକ ପାଇଁ ମଧ୍ୟ ଉତ୍ସୁକ ରହିଛି। ଏହା ଆମର ଦ୍ୱିପାକ୍ଷିକ ସମ୍ପର୍କ ଉପରେ ଧ୍ୟାନ ପ୍ରଦାନ କରିବ ଏବଂ ଚଳିତ ବର୍ଷ ମାର୍ଚ୍ଚରେ ନୂଆଦିଲ୍ଲୀରେ ଆୟୋଜିତ ହୋଇଥିବା ଆମର ପ୍ରଥମ ଭାରତ-ଅଷ୍ଟ୍ରେଲିଆ ବାର୍ଷିକ ସମ୍ମିଳନୀ ପରବର୍ତ୍ତୀ କାର୍ଯ୍ୟ ଦିଗରେ ଏକ ସୁଯୋଗ ହେବ। ମୁଁ ଅଷ୍ଟ୍ରେଲିଆରେ ସିଇଓ ଓ ବ୍ୟବସାୟ ଜଗତର ପ୍ରମୁଖ ନେତୃତ୍ୱଙ୍କ ସହିତ ମଧ୍ୟ ବୈଠକ କରିବି ଏବଂ ଏକ ବିଶେଷ କାର୍ଯ୍ୟକ୍ରମରେ ସିଡନୀରେ ଭାରତୀୟ ଜନସାଧାରଣଙ୍କୁ ଭେଟିବି |
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶ ଗସ୍ତରେ ଯିବା ପୂର୍ବରୁ ପ୍ରଧାନମନ୍ତ୍ରୀଙ୍କ ପ୍ରସ୍ଥାନ ବିବୃତି
ମହାମହିମ ପ୍ରଧାନମନ୍ତ୍ରୀ ଶେଖ ହାସିନାଙ୍କ ନିମନ୍ତ୍ରଣକ୍ରମେ ମୁଁ 26-27 ମାର୍ଚ୍ଚ 2021ରେ ବାଂଲାଦେଶ ଗସ୍ତରେ ଯିବି।
ମୁଁ ଆନନ୍ଦିତ ଯେ କୋଭିଡ-19 ମହାମାରୀ ପରେ ମୋର ପ୍ରଥମ ଗସ୍ତ ଆମର ପଡ଼ୋଶୀ ବନ୍ଧୁ ରାଷ୍ଟ୍ରକୁ ହେଉଛି, ଯାହା ସହିତ ଭାରତର ନିବିଡ଼ ସାଂସ୍କୃତିକ, ଭାଷାଗତ ଏବଂ ଲୋକସମ୍ପର୍କ ରହିଛି।
ଆସନ୍ତାକାଲି ମୁଁ ବାଂଲାଦେଶର ଜାତୀୟ ଦିବସ ସମାରୋହରେ ଅଂଶଗ୍ରହଣ କରିବା ଲାଗି ଆଗ୍ରହୀ ଅଛି, ଏହି ଅବସରରେ ମଧ୍ୟ ବାଂଲାଦେଶର ରାଷ୍ଟ୍ରପିତା, ବଙ୍ଗବନ୍ଧୁ ଶେଖ ମୁଜିବୁର ରହମାନଙ୍କ ଜନ୍ମ ଶତାବାର୍ଷିକୀ ପାଳନ କରାଯିବ। ବଙ୍ଗବନ୍ଧୁ ବିଗତ ଶତାବ୍ଦୀର ଅନ୍ୟତମ ଶୀର୍ଷ ନେତା ଥଲେ, ଯାହାଙ୍କ ଜୀବନୀ ଓ ଆଦର୍ଶ ଲକ୍ଷ ଲକ୍ଷ ଲୋକଙ୍କୁ ଅନୁପ୍ରାଣିତ କରିଆସୁଛି। ମୁଁ ଟୁଙ୍ଗିପାଡ଼ାରେ ଥିବା ବଙ୍ଗବନ୍ଧୁଙ୍କ ସମାଧି ସ୍ଥଳ ପରିଦର୍ଶନ କରି ସେଠାରେ ତାଙ୍କ ପ୍ରତି ମୋର ଶ୍ରଦ୍ଧାଞ୍ଜଳି ଅର୍ପଣ କରିବି।
ପୌରାଣିକ ପରମ୍ପରାର 51ଟି ଶକ୍ତିପୀଠ ମଧ୍ୟରୁ ଅନ୍ୟତମ ପ୍ରାଚୀନ ଯଶୋରେଶ୍ବରୀ କାଳୀ ମନ୍ଦିରରେ ମା’ କାଳୀଙ୍କୁ ପୂଜାର୍ଚ୍ଚନା କରିବା ଲାଗି ମଧ୍ୟ ମୁଁ ଅତ୍ୟନ୍ତ ଆଗ୍ରହୀ ରହିଛି।
ବିଶେଷ କରି ମୁଁ ଓରାକାଣ୍ଡି ଠାରେ ମାତୁଆ ସମୁଦାୟର ପ୍ରତିନିଧିମାନଙ୍କ ସହିତ ମୋର ଆଲୋଚନା ପାଇଁ ମୁଁ ଆଗ୍ରହୀ ରହିଛି, ଏହି ସ୍ଥାନରୁ ଶ୍ରୀ ହରିଚନ୍ଦ୍ର ଠାକୁର ଜୀ ତାଙ୍କର ପବିତ୍ର ବାର୍ତ୍ତା ପ୍ରଚାର କରିଥିଲେ।
ପ୍ରଧାନମନ୍ତ୍ରୀ ଶେଖ ହାସିନାଙ୍କ ସହିତ ଗତବର୍ଷ ଡିସେମ୍ବରରେ ଆମର ବେଶ ଫଳପ୍ରଦ ଭର୍ଚୁଆଲ ଆଲୋଚନା ହୋଇଥିଲା, ଏହାପରେ ତାଙ୍କ ସହିତ ଗୁରୁତ୍ବପୂର୍ଣ୍ଣ ଆଲୋଚନା ହେବ। ମୁଁ ମଧ୍ୟ ମହାମହିମ ରାଷ୍ଟ୍ରପତି ଅବଦୁଲ ହମିଦଙ୍କୁ ସାକ୍ଷାତ କରିବି ଏବଂ ବାଂଲାଦେଶୀ ପ୍ରତିନିଧି ଦଳ ସହିତ ଆଲୋଚନା କରିବି।
ମୋର ଏହି ଗସ୍ତ ଶେଖ୍ ହସିନାଙ୍କ ଦୂରଦୃଷ୍ଟି ସମ୍ପନ୍ନ ନେତୃତ୍ବରେ ବାଂଲାଦେଶର ଉଲ୍ଲେଖନୀୟ ଅର୍ଥନୈତିକ ଓ ବିକାଶମୂଳକ ସଫଳତାର ସମର୍ଥନ ଲାଗି ନୁହେଁ ବରଂ ଏହି ସଫଳତା ପ୍ରତି ନିରନ୍ତର ସହାୟତା ପାଇଁ ଭାରତର ପ୍ରତିବଦ୍ଧତାକୁ ବ୍ୟକ୍ତ କରୁଛି। କୋଭିଡ-19 ମୁକାବିଲାରେ ବାଂଲାଦେଶର ପ୍ରୟାସ ପ୍ରତି ମୁଁ ଭାରତର ସହାୟତା ଓ ସମର୍ଥନ ବ୍ୟକ୍ତ କରୁଛି।
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଜାତୀୟ ରାଜପଥ ପ୍ରାଧିକରଣ କଣ୍ଟ୍ରାକ୍ଟର ଓ କନ୍ସଲଟାଣ୍ଟ ଆଦିଙ୍କ ପ୍ରଦର୍ଶନର ରେଟିଂ ବ୍ୟବସ୍ଥା କରିବ
ଜାତୀୟ ରାଜପଥ ପ୍ରାଧିକରଣ  ଏକ ଭେଣ୍ଡର ପରଫର୍ମାନ୍ସ ଇଭାଲ୍ୟୁସନ ସିଷ୍ଟମ ବିକଶିତ କରିଛି । ପ୍ରାଧିକରଣ ସହ କାର୍ଯ୍ୟ କରୁଥିବା ବିଭିନ୍ନ କଣ୍ଟ୍ରାକ୍ଟର, କନ୍ସଲଟାଣ୍ଟ ଓ କନ୍ସେସ୍ନାୟାର ସଂସ୍ଥାଗୁଡିକର କାର୍ଯ୍ୟର ପ୍ରଦର୍ଶନକୁ ସମୀକ୍ଷା କରି ତାହାର ମୂଲ୍ୟାୟନ କରିବା ଏହି ବ୍ୟବସ୍ଥାର ଲକ୍ଷ୍ୟ । ଏହା ଫଳରେ ସଂପୃକ୍ତ ସଂସ୍ଥାଙ୍କ କାର୍ଯ୍ୟ ଓ ପ୍ରଦର୍ଶନ ସଂପର୍କରେ ଏକ ସ୍ୱଚ୍ଛ ଓ ପୂର୍ଣ୍ଣାଙ୍ଗ ବ୍ୟବସ୍ଥା କାର୍ଯ୍ୟକାରୀ ହୋଇପାରିବ । ପ୍ରାଧିକରଣ ପକ୍ଷରୁ ଜାରି ଏକ ବିଜ୍ଞପ୍ତିରେ କୁହାଯାଇଛି ଯେ ନିରପେକ୍ଷ ଭାବରେ ଏହି ରେଟିଂ, ସମୀକ୍ଷା ଓ ଆକଳନ ପୋର୍ଟାଲ ମାଧ୍ୟମରେ କରାଯିବ । ଏହା ଫଳରେ ଦେଶର ବିଭିନ୍ନ ରାଜପଥ ପ୍ରକଳ୍ପରେ ସଂପୃକ୍ତ ଥିବା ଭେଣ୍ଡରମାନଙ୍କର କାର୍ଯ୍ୟର ଉଚିତ ମୂଲ୍ୟାୟନ କରାଯାଇପାରିବ ।
ଜାତୀୟ ରାଜପଥ ପ୍ରାଧିକରଣର ୱେବସାଇଟରେ ଏହି ପୋର୍ଟାଲ ଉପଲବ୍ଧ । ଏହାର ନାମ ରଖାଯାଇଛି ଭେଣ୍ଡର ପରଫର୍ମାନ୍ସ ଇଭାଲ୍ୟୁସନ ସିଷ୍ଟମ । ଏହି ପୋର୍ଟାଲ ଅଧୀନରେ ଭେଣ୍ଡରମାନଙ୍କୁ ଆତ୍ମଆକଳନ ବା ସେଲ୍ଫ ଆସେସ୍ମେଣ୍ଟ ତଥ୍ୟ ଦେବାକୁ ପଡିବ । ଏ ସଂକ୍ରାନ୍ତ ନଥିପତ୍ର ସେମାନଙ୍କୁ ପୋର୍ଟାଲରେ ଅପ୍ଲୋଡ କରିବାକୁ ହେବ । ସେମାନେ କେଉଁ ପ୍ରକଳ୍ପରେ ସଂପୃକ୍ତ, ଏହାର ନିର୍ମାଣ ସ୍ଥିତି ଓ ପ୍ରଗତି ଆଦି ସଂପର୍କରେ ସବିଶେଷ ତଥ୍ୟ ଦେବାକୁ ପଡିବ । ଏହିସବୁ ତଥ୍ୟକୁ ରାଜପଥ ପ୍ରାଧିକରଣ କର୍ତ୍ତୃପକ୍ଷ ବିଭିନ୍ନ ସ୍ତରରେ ସମୀକ୍ଷା କରି ସଂପୃକ୍ତ ଭେଣ୍ଡରଙ୍କ ରେଟିଂ ବା ପ୍ରଦର୍ଶନର ମୂଲ୍ୟାୟନ କରିବେ । କେଉଁ ଭେଣ୍ଡରଙ୍କ ରେଟିଂ କ’ଣ ତାହା ପୋର୍ଟାଲରେ ଉପଲବ୍ଧ ହେବ ।
ବିଭିନ୍ନ ପ୍ରକଳ୍ପର କାର୍ଯ୍ୟକାରିତା ନେଇ ଯେଉଁସବୁ ସର୍ତ୍ତ ଓ ମାନଦଣ୍ଡ ରହିଛି ସେଗୁଡିକ ସହିତ ଭେଣ୍ଡରଙ୍କ ପ୍ରଦର୍ଶନର ତୁଳନା କରାଯିବ ଏବଂ ତଦନୁସାରେ ରେଟିଂ ଦିଆଯିବ । ନିର୍ମାଣ କାର୍ଯ୍ୟ ଆରମ୍ଭ ସମୟ, ଏହାର ପ୍ରଗତି, ପ୍ରକଳ୍ପର ସମାପ୍ତି ତାରିଖ, ସଂସ୍ଥାଙ୍କର ସ୍ୱାଧୀନ ଇଂଜିନିୟରିଂ ବ୍ୟବସ୍ଥା, ଡିପିଆର କନ୍ସଲଟାନ୍ସି ଏବଂ ଅନ୍ୟାନ୍ୟ ସମସ୍ତ ତଥ୍ୟାବଳୀକୁ ରେଟିଂ ସମୟରେ ବିଚାରକୁ ନିଆଯିବ । ରେଟିଂକୁ ଅତ୍ୟନ୍ତ ନିରପେକ୍ଷ ଓ ନ୍ୟାୟୋଚିତଭାବେ କରିବାର ବ୍ୟବସ୍ଥା କରାଯାଇଛି । ପ୍ରତ୍ୟେକ ଭେଣ୍ଡରଙ୍କୁ ମିଳିଥିବା ରେଟିଂ ଅନ୍ୟ ଭେଣ୍ଡରମାନେ ଦେଖିବାର ସୁବିଧା ମଧ୍ୟ ରହିଛି । କୌଣସି ଭେଣ୍ଡର ଯଦି ପାଇଥିବା ରେଟିଂରେ ସନ୍ତୁଷ୍ଟ ନ ହୁଅନ୍ତି ତାଙ୍କୁ ଆବେଦନ କରିବାର ସୁଯୋଗ ଦେବାର ବ୍ୟବସ୍ଥା ଅଛି ।
ଆଜିସୁଦ୍ଧା 583 ପ୍ରକଳ୍ପ ସଂପର୍କରେ ଭେଣ୍ଡରମାନେ ତଥ୍ୟ ଉପସ୍ଥାପନ କରିଛନ୍ତି । ସେଥିମଧ୍ୟରୁ 519 କନ୍ସଲ୍ଟାଣ୍ଟ ଓ 334 କଣ୍ଟ୍ରାକ୍ଟର ଅଛନ୍ତି । ସେସବୁର ତଥ୍ୟ ଏବେ ବିଭିନ୍ନ ସ୍ତରରେ ଆକଳନ କରାଯାଉଛି । ଯେଉଁ ଭେଣ୍ଡରମାନେ ଆବଶ୍ୟକ ନଥିପତ୍ର ପୋର୍ଟାଲରେ ଅପ୍ଲୋଡ କରିବାରେ ବିଫଳ ହେବେ ସେମାନଙ୍କୁ ଜାତୀୟ ରାଜପଥ ପ୍ରାଧିକରଣର ପ୍ରକଳ୍ପ ନିଲାମରେ ଭାଗ ନେବାକୁ ଅନୁମତି ମିଳିବ ନାହିଁ ।
ନୂଆ ପ୍ରକଳ୍ପ ଭେଣ୍ଡରଙ୍କୁ ପ୍ରଦାନ କରିବାବେଳେ ନିଲାମ ଡାକିବା ସଂକ୍ରାନ୍ତ କାଗଜପତ୍ରରେ ରେଟିଂ ତଥ୍ୟ ପ୍ରଦାନ କରିବା ସଂଶୋଧିତ ବ୍ୟବସ୍ଥାରେ ବାଧ୍ୟତାମୂଳକ ହୋଇଛି । ସେଥିପାଇଁ ଏହି ରେଟିଂ ବ୍ୟବସ୍ଥା କରାଯାଉଛି ବୋଲି ପ୍ରାଧିକରଣ ପକ୍ଷରୁ କୁହାଯାଇଛି । ଏହି ରେଟିଂ ବ୍ୟବସ୍ଥା ଭେଣ୍ଡରଙ୍କ ଉତ୍ତର ଦାୟିତ୍ୱ ବୃଦ୍ଧି କରିବ ଏବଂ ଏହାଦ୍ୱାରା ରାଜପଥର ମାନରେ ଉନ୍ନତି ଆସିବ ।
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ ଏବଂ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଷ୍ଟ୍ରେଲିଆ ଏବଂ ନ୍ୟୁଜିଲ୍ୟାଣ୍ଡ ମଧ୍ୟରେ ବୁଝାମଣାପତ୍ରକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ୍ ବୈଠକରେ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ଏବଂ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଷ୍ଟ୍ରେଲିଅ। ଏବଂ ନ୍ୟୁଜିଲ୍ୟାଣ୍ଡ  ମଧ୍ୟରେ ଏକ ନୂତନ ବୁଝାମଣା ପତ୍ର  କୁ ଅନୁମୋଦନ ମିଳିଛି ।
ପ୍ରଭାବ:
ସଦସ୍ୟ, ଛାତ୍ର ଏବଂ ସେମାନଙ୍କ ସଂଗଠନର ଉତ୍ତମ ସ୍ୱାର୍ଥରେ ପାରସ୍ପରିକ ଲାଭଦାୟକ ସମ୍ପର୍କ ବିକାଶ କରିବାକୁ ଏମଆରଏ ଇଚ୍ଛା କରେ ଏବଂ ଆଇସିଏଆଇ ସଦସ୍ୟମାନଙ୍କୁ ସେମାନଙ୍କର ବୃତ୍ତିଗତ ରାଶି ବିସ୍ତାର କରିବାକୁ ଏବଂ ଦୁଇଟି ଆକାଉଣ୍ଟ ପ୍ରତିଷ୍ଠାନ ମଧ୍ୟରେ କାର୍ଯ୍ୟ ସମ୍ପର୍କକୁ ବୃଦ୍ଧି କରିବାକୁ ଏକ ସୁଯୋଗ ପ୍ରଦାନ କରିବ ବୋଲି ଆଶା କରାଯାଉଛି । ଏକ ବିଶ୍ୱସ୍ତରୀୟ ପରିବେଶରେ ଏହି ବୃତ୍ତି ସମ୍ମୁଖୀନ ହେଉଥିବା ନୂତନ ଆହ୍ୱାନର ମୁକାବିଲା ପାଇଁ ଦୁଇଟି ଆକାଉଣ୍ଟ ପ୍ରତିଷ୍ଠାନ ନେତୃତ୍ୱ ଗ୍ରହଣ କରିବାର ପ୍ରମୁଖ ସୁଯୋଗ ପାଇବ ।
ଉପକାରିତା:
ଏହି ଦୁଇ ଅନୁଷ୍ଠାନ ମଧ୍ୟରେ ଯୋଗଦାନ ଭାରତୀୟ ଚାର୍ଟାର୍ଡ ଆକାଉଣ୍ଟାଣ୍ଟଙ୍କ ପାଇଁ ଅଧିକ ନିଯୁକ୍ତି ସୁଯୋଗ ସୃଷ୍ଟି କରିବ ଏବଂ ଭାରତକୁ ଅଧିକ ଅର୍ଥ ପଠାଇବ ବୋଲି ଆଶା କରାଯାଉଛି ।
ବିବରଣୀ:
ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଅ।  ଏବଂ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଷ୍ଟ୍ରେଲିଆ ଏବଂ ନ୍ୟୁଜିଲ୍ୟାଣ୍ଡ  ମଧ୍ୟରେ ବୁଝାମଣାପତ୍ର  ପରସ୍ପରର ଯୋଗ୍ୟତାକୁ ସ୍ୱୀକୃତି ଦେବ ଏବଂ ଦୁଇ ଅନୁଷ୍ଠାନ ମଧ୍ୟରେ ଏକ ଜ୍ଞାନକୌଶଳ ସଦସ୍ୟମାନଙ୍କୁ ଭଲ ସ୍ଥିତିରେ ପହଞ୍ଚାଇବ । ଆକାଉଣ୍ଟିଂ ଜ୍ଞାନ, ବୃତ୍ତିଗତ ତଥା ବୌଦ୍ଧିକ ବିକାଶ, ନିଜ ସଦସ୍ୟଙ୍କ ସ୍ୱାର୍ଥର ଅଗ୍ରଗତି ଏବଂ ଅଷ୍ଟ୍ରେଲିଆ, ନ୍ୟୁଜିଲ୍ୟାଣ୍ଡ ଏବଂ ଭାରତର ଆକାଉଣ୍ଟିଂ ବୃତ୍ତିର ବିକାଶରେ ସକରାତ୍ମକ ସହଯୋଗ ପାଇଁ ICAI ଏବଂ CAANZଏକ ପାରସ୍ପରିକ ସହଯୋଗ ପ୍ରତିଷ୍ଠା କରିବାକୁ ଲକ୍ଷ୍ୟ ରଖିଛି ।
କାର୍ଯ୍ୟାନ୍ୱୟନ ରଣନୀତି ଏବଂ ଲକ୍ଷ୍ୟ:
ଏହି ବୁଝାମଣାପତ୍ର ଅନ୍ୟ ସଂସ୍ଥାର ସଦସ୍ୟମାନଙ୍କ ଯୋଗ୍ୟତାର ପାରସ୍ପରିକ ସ୍ୱୀକୃତି ପ୍ରଦାନ କରିଥାଏ, ଯେଉଁମାନେ ଉଭୟ ପକ୍ଷର ପରୀକ୍ଷା, ବୃତ୍ତିଗତ କାର୍ଯ୍ୟକ୍ରମ ଏବଂ ବ୍ୟବହାରିକ ଅଭିଜ୍ଞତା ସଦସ୍ୟତା ଆବଶ୍ୟକତା ପୂରଣ କରି ସଦସ୍ୟତା ହାସଲ କରିଛନ୍ତି ।
ପୃଷ୍ଠଭୂମି:
ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଅଫ୍ ଇଣ୍ଡିଆ  ହେଉଛି ଏକ ବୈଧାନିକ ସଂସ୍ଥା ଯାହାକି ଚାର୍ଟାର୍ଡ ଆକାଉଣ୍ଟାଣ୍ଟସ୍ ବୃତ୍ତିକୁ ନିୟନ୍ତ୍ରଣ କରିବା ପାଇଁ ଭାରତର ସଂସଦରେ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଆଇନ୍ ୧୯୪୯ ଦ୍ୱାରା ପ୍ରତିଷ୍ଠିତ । ଅକ୍ଟୋବର ୨୦୧୪ ରେ ଅଷ୍ଟ୍ରେଲିଆ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସ୍ ଏବଂ ନ୍ୟୁଜିଲ୍ୟାଣ୍ଡ ଇନଷ୍ଟିଚ୍ୟୁଟ୍ ଅଫ୍ ଚାର୍ଟାର୍ଡ ଆକାଉଣ୍ଟାଣ୍ଟସର ମିଶ୍ରଣରୁ ଚାର୍ଟାର୍ଡ ଆକଉଣ୍ଟାଣ୍ଟସ୍ ଅଷ୍ଟ୍ରେଲିଆ ଏବଂ ନ୍ୟୁଜିଲ୍ୟାଣ୍ଡ  ସୃଷ୍ଟି ହୋଇଛି ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରଣାଳୟ ସହଯୋଗରେ ସୋଆ ଠାରେ ଛାୟା ଜି-୨୦ ସମ୍ମିଳନୀ ଅନୁଷ୍ଠିତ
ଭୁବନେଶ୍ୱରରେ ଅନୁଷ୍ଠିତ ହେବାକୁ ଥିବା ଜି-୨୦ ଶିକ୍ଷା କାର୍ଯ୍ୟଗୋଷ୍ଠୀର ତୃତୀୟ ବୈଠକ ପୂର୍ବରୁ ସଚେତନତା ସୃଷ୍ଟି ନିମନ୍ତେ ଜନଭାଗିଦାରୀ କାର୍ଯ୍ୟକ୍ରମ ଆୟୋଜନ କରାଯାଉଛି । ଏହି କ୍ରମରେ ଆଜି ଭୁବନେଶ୍ୱରସ୍ଥିତ ଶିକ୍ଷା ଓ ଅନୁସନ୍ଧାନ  ବିଶ୍ୱବିଦ୍ୟାଳୟ ଠାରେ କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରଣାଳୟର ସହଯୋଗରେ ଛାୟା ଜି-୨୦ କାର୍ଯ୍ୟକ୍ରମ ଆୟୋଜିତ ହୋଇଯାଇଛି। ଏଥିରେ ରାଜ୍ୟର ବିଭିନ୍ନ ବିଶ୍ୱବିଦ୍ୟାଳୟ ଓ ଶିକ୍ଷାନୁଷ୍ଠାନର ଛାତ୍ରଛାତ୍ରୀ ଅଂଶଗ୍ରହଣ କରିଥିଲେ। କେରଳର ଆଡିସନାଲ ସ୍କିଲ ଆକ୍ୟୁଜିସନ ପ୍ରୋଗ୍ରାମର ଅଧ୍ୟକ୍ଷା ତଥା ପରିଚାଳନା ନିର୍ଦ୍ଦେଶିକା ଡକ୍ଟର ଉଷା ଟାଇଟସ, ସୋଆ ବିଶ୍ୱବିଦ୍ୟାଳୟର କୁଳପତି ପ୍ରଫେସର ପ୍ରଦୀପ୍ତ କୁମାର ନନ୍ଦ, ଆଇଆଇଡିଏଲର ପାଠ୍ୟକ୍ରମ ନିର୍ଦ୍ଦେଶକ ଦେବେନ୍ଦ୍ର ପାଇ, କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରଣାଳୟର ପ୍ରତିନିଧି ଓ ଅଧିକାରୀମାନେ ଅଂଶଗ୍ରହଣ କରିଥିଲେ। ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରଣାଳୟର ଆର୍ଥିକ ପରାମର୍ଶଦାତା ଅର୍ଚ୍ଚନା ମାୟରମ କାର୍ଯ୍ୟକ୍ରମରେ ଯୋଗ ଦେଇ ଛାତ୍ରଛାତ୍ରୀଙ୍କ ମାର୍ଗଦର୍ଶନ କରିଥିଲେ। ଏହି କାର୍ଯ୍ୟକ୍ରମ ଅବସରରେ ଛାତ୍ରଛାତ୍ରୀଙ୍କ ଦ୍ୱାରା ଭାରତର ସମୃଦ୍ଧ ସଂସ୍କୃତି ଓ କୌଶଳ ଉପରେ ଆଧାରିତ ଓଡ଼ିଶୀ ନୃତ୍ୟ ପରିବେଷଣ କରାଯାଇଥିଲା।
ଅନ୍ୟପଟେ ଜି-୨୦ ଜନଭାଗିଦାରୀ ଅଭିଯାନ ଅଧୀନରେ ଭୁବନେଶ୍ୱର ସ୍ଥିତ ଏନଆଇଏଫଟି ପକ୍ଷରୁ ଉନ୍ନତ ଭବିଷ୍ୟତ ପାଇଁ ଶୂନ୍ୟବର୍ଜ୍ୟ – ପୁନଃବ୍ୟବହାର, ପୁନଃଚକ୍ରଣ, ବର୍ଜ୍ୟ ହ୍ରାସ ଉପରେ ଏକ କର୍ମଶାଳା ଆୟୋଜନ କରାଯାଇଥିଲା।
ଅନୁରୂପ ଭାବେ ଭୁବନେଶ୍ୱରସ୍ଥିତ ଆଞ୍ଚଳିକ ଶିକ୍ଷା ପ୍ରତିଷ୍ଠାନ ସହଯୋଗରେ ଜଗତସିଂହପୁର ଜିଲ୍ଲା କାନ୍ତବଲ୍ଲଭପୁର ସରକାରୀ ଉନ୍ନିତ ପ୍ରାଥମିକ ବିଦ୍ୟାଳୟ ଠାରେ ଜି-୨୦ ଜନଭାଗିଦାରୀ ଅଭିଯାନ ଅଧୀନରେ ଏକ ଖାଦ୍ୟ ମେଳା ଅନୁଷ୍ଠିତ ହୋଇଯାଇଛି । ଏଥିରେ ବିଭିନ୍ନ ପ୍ରକାର ସୁସ୍ୱାଦୁ ତଥା ସ୍ୱାସ୍ଥ୍ୟକର ଖାଦ୍ୟ ପ୍ରଦର୍ଶନୀ ଆୟୋଜନ କରାଯାଇଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାଷ୍ଟମୀ ଅବସରରେ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ମହାଷ୍ଟମୀ ଅବସରରେ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ କହିଛନ୍ତି ଯେ ମହାଗୌରୀଙ୍କ ଆର୍ଶୀବାଦ ସମସ୍ତଙ୍କ ଜୀବନରେ ସୁଖ, ସମୃଦ୍ଧି ଓ ସଫଳତା ଆଣିଦେଉ । ଶ୍ରୀ ମୋଦୀ ମହାଗୌରୀଙ୍କ ପ୍ରାର୍ଥନା କୁ ମଧ୍ୟ ସେୟାର କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ବନେ୍ଦ ବାଂଚିତକାମାର୍ଥ ଚନ୍ଦ୍ରାର୍ଦ୍ଧକୃତଶେଖରାମ
ସିଂହାରୁଢା ଚର୍ତୁଭୂଜା ମହାଗୌରୀ ଯଶସ୍ୱିନମ ।
ମହାଷ୍ଟମୀର ଅନେକ ଅନେକ ଶୁଭେଚ୍ଛା । ମା’ ମହାଗୌରୀ ସମସ୍ତଙ୍କ ଜୀବନରେ ସୁଖ, ସମୃଦ୍ଧି ଓ ସଫଳତା ଆଣିଦେଉ । ମା’ ଙ୍କ ଭକ୍ତମାନଙ୍କ ପାଇଁ ତାଙ୍କର ଏହି ସ୍ତୁତି...”
HS
(